Daniel Bovet
Daniel Bovet var en schweiziskfødt italiensk farmakolog, der modtog nobelprisen for medicin og fysiologi i 1957.
Bovet arbejdede 1929-1947 på Pasteurinstituttet i Paris, hvor han i midten af 1930'erne medvirkede ved indførelse af behandling med sulfonamider. I 1937 observerede han, at visse syntetiske stoffer, senere kaldet antihistaminer, kunne modvirke histaminets virkninger ved allergiske sygdomme. I 1940'erne udviklede han de første syntetiske lægemidler med curarevirkning til brug ved anæstesi.